
З А П И С Н И К
Од 11 -та (единаесеттата) седница на Советот на Општина Берово одржана на ден 14.05.2026 година (четврток) со почеток  во 08:00 часот во салата за состаноци при Oпштина Берово.
Седницата ја отвори и со неа раководеше Претседателот  на Советот на Општина Берово г-дин Владко Шахпаски.
Од вкупно 15 Советници на седницата присуствуваа 15 советници и тоа:  Владко Шахпаски, Горан Ружински, Емилија Пачемска, Николчо Беќарски, Игорчо Жежовски, Весна Ралповска, Емилија Галабовска Биљарска, Влатко Чукарски, Даниел Черговски ,Гоце Ружински, Зоран Багашовски, Тања Шенковска, Лилјана Бојчовски, Маја Тушевска и Илија Цикарски.
Претседателот на Советот констатираше дека на Седницата присуствуваа мнозинството советници на Советот и дека Советот може полноважно да одлучува.
На Седницата присуствуваa Градоначалникот на Општина Берово, Петар Ружински, м-р. Анита Рунтевски  како правна поддршка, Данче Василевска како записничар, Јасмина Кржовска како техничка поддршка за снимање и пренос на седницата во живо на YouTube канал.
Претседателот на Советот, Владко Шахпаски за работа на 11-та седница на Совет на Општина Берово го предложи следниот:
ПРЕДЛОГ ДНЕВЕН РЕД
1.Записник од 9-та Седница на Совет на Општина Берово;                                                                         2.Записник од 10-та Седница на Совет на Општина Берово;                                                                                  3.К1 – Квартален извештај за извршување на Буџетот на Општина Берово за извештајниот период (кумулативно) за квартал од 01.01.2026 година до 31.03.2026 година (прв квартал);                                                                                                                             4.К2 – Квартален извештај за достасани и ненамирени обврски за извештајниот период (кумулативно) за квартал од 01.01.2026 година до 31.03.2026 година (прв квартал);                               5. Измена на Годишен план за вработување на Општина Берово за 2026 година; 6.Предлог Р Е Ш Е Н И Е  за формирање на комисија/работно тело за процена на состојбата на парковските дрва и дрва на јавна површина;                                                                                                                                                   7.Предлог Измена на Програмата на Општина Берово од областа на образованието за 2026 година;                                                                                                                                 8. Предлог Измена на Програма за активностите на општина Берово во областа на културата за 2025 година;                                                                                                                                                                9.Предлог Правилник за начинот и посебните критериуми за доделување на парични награди за освоено место/награда на државен или меѓународен натпревар на ученици и ментори во ОСУ„Ацо Русковски“ – Берово, ООУ„Дедо Иљо Малешевски “ Берово и ООУ„Никола Петров Русински“ с. Русиново, Берово;                                                                                                                                               10.Предлог Одлука за дополнување на Одлуката за продолжување на работно време на угостителски објекти за одредени туристички, културни и друг вид манифестации во општина Берово за 2026 година;                                                                                                                                                           11.  Предлог измена и дополнување на Програмата за комунални дејности на Општина Берово за 2026 година;                                                                                                                                                    12.Предлог измена и дополнување на Програмата за изградба, доизградба и реконструкција на локални патишта и улици во Општина Берово за 2026 година;                                                             13.  Предлог измена на Програма за одржување на јавна чистота на подрачјето на Општина Берово за 2026 година;                                                                                                                                                   14.  Предлог измена и дополнување на Програма за активностите на Општина Берово за заштита и спасување за 2026 година;                                                                                                                                15.Измена на З  А  К  Л  У  Ч  О  К за одобрување на План на програми за развој на Општина Берово;                                                                                                                            16.  Предлог Одлука за измена и дополнување на Буџетот на Општина Берово за 2026 година;                                                                                                                                  17.  Предлог измена и дополнување на Одлуката за извршување на Буџетот на Општина Берово за 2026 година;                                                                                                                                                           18.  Предлог О Д Л У К А за резервирани средства за експропријација во Буџетот на Општина Берово за 2026 година;                                                                                                                                                 19.  Предлог ОДЛУКА за Донесување на  „Измена и дополна на УПВНМ за Беровско езеро“,  на дел од Урбан блок 2, Општина Берово;                                                                                                               20.  Предлог Одлука за почеток на изработка на УП со намена А4 Викенд куќи за Времено сместување - ОЛИВЕР РАДИЧЕВСКИ Скопје;                                                                                            21.  Предлог Одлука за почеток на изработка на УП со намена А4-3 Викенд куќи со најмогу 3 станбени единици во локалитет Абланица - ГАБРИЕЛА МЛАДЕНОВСКА ПЕШОВСКА и ВЛАДИМИР ПЕШОВСКИ од Скопје;                                                                                                         22.  Предлог Одлука за почеток на изработка на УП за инфраструктура E1.8 – Водови за пренос на електрична енергија - Каблирање на дел од 10(20) кV кабелски вод „Села 2“, делница од отцепен столб за ТЦ 10/0,4 kV Малеш Енергија до отцеп за село Смојмирово, Општина Берово;                                                                                                                23.  Советнички иницијативи и прашања;                                                                                              24.  Барања од институции и граѓани.
 Градоначалникот Петар Ружински се јави за збор и предложи дополнување на дневниот ред со 2 нови точки:
*Р Е Ш Е Н И Е за формирање Локален Совет за млади на Општина Берово                                           *О Д Л У К А за субвенционирање на ЈПКР “Услуга” Берово
Со ова дополнување ново предложените точки да бидат под реден број 23 и 24 додека точките *Советнички иницијативи и прашања и *Барања од институции и граѓани да бидат под реден број 25 и 26.
Градоначалникот Петар Ружински во своето излагање ја образложи итноста, оправданоста поради која овие точки треба да бидат ставени на дневен ред како дополнителни точки.
Во однос на првата точка градоначалникот Петар Ружински образложи дека на ден 13.05.2026 година во просториите на општина Берово се одржало младинско собрание каде претседавач бил Новица Печински на кое била донесена Одлука за формирање на локален совет за млади и избор на членови на истиот, па се предлага на советот да го формира Локалниот совет за млади на општина Берово т.е. да именува негови членови.
Во врска со второ предложената точка образложи дека во текот на вчерашниот ден било доставено барање за субвенционирање од страна на ЈПКР, , Услуга " Берово за набавка на стабилизатор за напон на пунктна станица за вода за пиење на Беровско езеро.Надополни дека очекува позитивна Одлука од страна на советот од причина што туристичката сезона веќе е на праг а со тој стабилизатор би се решил долгогодишниот проблем со снабдувањето на чиста вода за пиење кој го имаат сопствениците на викендици а воедно и туристите.
Никој од советниците не се јави за збор, па се премина на гласање по  предлогот за точката Р Е Ш Е Н И Е за формирање Локален Совет за млади на Општина Берово и со 15 гласа ЗА,  НЕМА   ПРОТИВ, НЕМА ОТСУТНИ, НЕМА ВОЗДРЖАНИ советници се усвои предлог точката  да биде ставена  на дневен ред на оваа седница.
Никој од советниците не се јави за збор, па се премина на гласање по  предлогот за точката *О Д Л У К А за субвенционирање на ЈПКР “Услуга” Берово и со 15 гласа ЗА,  НЕМА   ПРОТИВ, НЕМА ОТСУТНИ, НЕМА ВОЗДРЖАНИ советници се усвои предлог точката  да биде ставена  на дневен ред на оваа седница.
По усвојување на предлог точките на Градоначалникот, Претседателот на Советот го стави на гласање целокупниот дневен ред заедно со усвоениот предлог од страна на Градоначалникот Петар Ружински и со 15 гласа ЗА, НЕМА ОТСУТНИ, НЕМА советници кои гласаа ПРОТИВ, НЕМА ВОЗДРЖАНИ советници  е усвоен следниот:
ДНЕВЕН РЕД
1. Записник од 9-та Седница на Совет на Општина Берово; 
2. Записник од 10-та Седница на Совет на Општина Берово;
3.  К1 – Квартален извештај за извршување на Буџетот на Општина Берово за извештајниот период (кумулативно) за квартал од 01.01.2026 година до 31.03.2026 година (прв квартал);
4.К2 – Квартален извештај за достасани и ненамирени обврски за извештајниот период (кумулативно) за квартал од 01.01.2026 година до 31.03.2026 година (прв квартал);
5. Измена на Годишен план за вработување на Општина Берово за 2026 година;
6. Предлог Р Е Ш Е Н И Е  за формирање на комисија/работно тело за процена на состојбата на парковските дрва и дрва на јавна површина;
7. Предлог Измена на Програмата на Општина Берово од областа на образованието за 2026 година;
8. Предлог Измена на Програма за активностите на општина Берово во областа на културата за 2025 година;
9. Предлог Правилник за начинот и посебните критериуми за доделување на парични награди за освоено место/награда на државен или меѓународен натпревар на ученици и ментори во ОСУ„Ацо Русковски“ – Берово, ООУ„Дедо Иљо Малешевски “ Берово и ООУ„Никола Петров Русински“ с. Русиново, Берово;
10. Предлог Одлука за дополнување на Одлуката за продолжување на работно време на угостителски објекти за одредени туристички, културни и друг вид манифестации во општина Берово за 2026 година;
11.  Предлог измена и дополнување на Програмата за комунални дејности на Општина Берово за 2026 година;
12.  Предлог измена и дополнување на Програмата за изградба, доизградба и реконструкција на локални патишта и улици во Општина Берово за 2026 година;
13.  Предлог измена на Програма за одржување на јавна чистота на подрачјето на Општина Берово за 2026 година;
14.  Предлог измена и дополнување на Програма за активностите на Општина Берово за заштита и спасување за 2026 година;
15.  Измена на З  А  К  Л  У  Ч  О  К за одобрување на План на програми за развој на Општина Берово;
16.  Предлог Одлука за измена и дополнување на Буџетот на Општина Берово за 2026 година;
17.  Предлог измена и дополнување на Одлуката за извршување на Буџетот на Општина Берово за 2026 година;
18.  Предлог О Д Л У К А за резервирани средства за експропријација во Буџетот на Општина Берово за 2026 година;
19.  Предлог ОДЛУКА за Донесување на  „Измена и дополна на УПВНМ за Беровско езеро“,  на дел од Урбан блок 2, Општина Берово;
20.  Предлог Одлука за почеток на изработка на УП со намена А4 Викенд куќи за Времено сместување - ОЛИВЕР РАДИЧЕВСКИ Скопје;
21.  Предлог Одлука за почеток на изработка на УП со намена А4-3 Викенд куќи со најмогу 3 станбени единици во локалитет Абланица - ГАБРИЕЛА МЛАДЕНОВСКА ПЕШОВСКА и ВЛАДИМИР ПЕШОВСКИ од Скопје;
22.  Предлог Одлука за почеток на изработка на УП за инфраструктура E1.8 – Водови за пренос на електрична енергија - Каблирање на дел од 10(20) кV кабелски вод „Села 2“, делница од отцепен столб за ТЦ 10/0,4 kV Малеш Енергија до отцеп за село Смојмирово, Општина Берово;
23.  Р Е Ш Е Н И Е за формирање Локален Совет за млади на Општина Берово
24.  О Д Л У К А за субвенционирање на ЈПКР “Услуга” Берово
25.  Советнички иницијативи и прашања;
26.  Барања од институции и граѓани.
1.Записник од 9-та Седница на Совет на Општина Берово;
Претседателот на Советот, Владко Шахпаски отвори расправа по дадената точка.
Советничката Лилјана Бојчовски зеде збор и кажа дека има забелешка во однос на Записникот од 9-та Седница во точка 11 од дневниот ред  односно Предлог Измена и дополнување на Програма за изградба, доизградба и реконструкција на локални патишта и улици во Општина Берово во 2026 година во делот каде што го има поставено прашањето до Градоначалникот како и до советниците  кое што се однесува на проектот за мостот Три реки на влезот на село Ратево кој е испуштен.
Никој од советниците не се јави за збор, па се премина на гласање и со 15 гласа ЗА , НЕМА ПРОТИВ, НЕМА ОТСУТНИ, НЕМА ВОЗДРЖАНИ советници е усвоен Записник од 9-та Седница на Совет на Општина Берово.
2.Записник од 10-та Седница на Совет на Општина Берово;
Претседателот на Советот, Владко Шахпаски отвори расправа по дадената точка.
Никој од советниците не се јави за збор, па се премина на гласање и со 15 гласа ЗА , НЕМА ПРОТИВ, НЕМА ОТСУТНИ, НЕМА ВОЗДРЖАНИ советници е усвоен Записник од 10-та Седница на Совет на Општина Берово.
3.К1 – Квартален извештај за извршување на Буџетот на Општина Берово за извештајниот период (кумулативно) за квартал од 01.01.2026 година до 31.03.2026 година (прв квартал);
Претседателот на Советот, Владко Шахпаски отвори расправа по дадената точка.
Советничката Емилија Пачемска, претседател на Комисијата за финансирање,буџет и локален економски развој зеде збор и кажа дека К1 – Квартален извештај за извршување на Буџетот на Општина Берово за извештајниот период (кумулативно) за квартал од 01.01.2026 година до 31.03.2026 година (прв квартал) е разгледан на комисија на која бил присутен и Раководителот на Одделението за финансиски прашања Звонко Пекевски кој го образложил  извештајот каде ги посочил тековно-оперативните приходи реализирани во првиот квартал т.е. од планирани 407 244 394 денари реализирани се 99 302 744 денари и тековно оперативни расходи од планирани 377 956 545 денари реализирани се 81 488 493 денари.Напомена дека капиталните приходи од планирани 59 469 063 денари реализирани се 2 431 725 денари на расходна страна од 88 756 912 денари реализирани се 5 885 676 денари.Раководителот на Одделението за финансиски прашања одговорил на сите поставени прашања.На комисијата немало никакви забелешки во однос на точката при што предложи на Советот истата да биде изгласана.
Никој од советниците не се јави за збор, па се премина на гласање и со 15 гласа ЗА , НЕМА ПРОТИВ, НЕМА ОТСУТНИ, НЕМА ВОЗДРЖАНИ советници е усвоен К1 – Квартален извештај за извршување на Буџетот на Општина Берово за извештајниот период (кумулативно) за квартал од 01.01.2026 година до 31.03.2026 година (прв квартал) .
4.К2 – Квартален извештај за достасани и ненамирени обврски за извештајниот период (кумулативно) за квартал од 01.01.2026 година до 31.03.2026 година (прв квартал);
Претседателот на Советот, Владко Шахпаски отвори расправа по дадената точка.
Претседателот ка Комисијата за финансирање, буџет и локален економски развој,Емилија Пачемска зеде збор и објасни во однос на К2 – Квартален извештај за достасани и ненамирени обврски за извештајниот период (кумулативно) за квартал од 01.01.2026 година до 31.03.2026 година (прв квартал).Кажа дека на комисија била присутна Татјанка Муртовска, Советник - одговорен сметководител која го презентирала извештајот односно ги посочила доспеаните обврски до 30 дена во износ од 610 884 денари за доспеани услуги до 60 дена во износ од 2 181 270 денари и обврските над 60 дена во износ од 709 311 денари или вкупната сума на доспеани ненамирени од 3 501 465 денари.Советничката Емилија Пачемска, претседател на Комисијата за финансирање, буџет и локален економски развој надополни дека на  што се однесуваат ненамирените обврски може да се види од самиот извештај односно во извештајот може да се забележи дека во овој квартал се подмирени поголем дел од ненамирените обврски кои можат да се забележат во последниот квартал од претходната година.
Никој од советниците не се јави за збор, па се премина на гласање и со 15 гласа ЗА , НЕМА ПРОТИВ, НЕМА ОТСУТНИ, НЕМА ВОЗДРЖАНИ советници е усвоен К2 – Квартален извештај за достасани и ненамирени обврски за извештајниот период (кумулативно) за квартал од 01.01.2026 година до 31.03.2026 година (прв квартал).
5.Измена на Годишен план за вработување на Општина Берово за 2026 година;
Претседателот на Советот, Владко Шахпаски отвори расправа по дадената точка.
Советничката Весна Ралповска, претседател на Комисијата за јавни дејности зеде збор и кажа дека Измената на Годишниот план за вработување на Општина Берово за 2026 година била разгледана на Комисија за јавни дејности на која бил присутен Раководителот на Одделението за управување со човечки ресурси, Емилија Ваканска  која појаснила дека промената на Годишниот план за вработување е усогласена во согласност со законските измени.Комисијата донела заклучок дека измената е оправдана и предложи на Советот да ја усвои.
Никој од советниците не се јави за збор, па се премина на гласање и со 10 гласа ЗА , НЕМА ПРОТИВ, НЕМА ОТСУТНИ, 5 ВОЗДРЖАНИ советници е усвоена Измена на Годишен план за вработување на Општина Берово за 2026 година.
(Советниците Горан Ружински, Игорчо Жежовски, Емилија Галабовска Биљарска, Гоце Ружински,Весна Ралповска беа воздржани за време на гласањето на точка 5).  
6.Предлог Р Е Ш Е Н И Е  за формирање на комисија/работно тело за процена на состојбата на парковските дрва и дрва на јавна површина;
 Претседателот на Советот, Владко Шахпаски отвори расправа по дадената точка.
Советникот Влатко Чукарски,претседател на Комисијата за мандатни прашања, избори и именувања зеде збор и кажа дека на комисијата е разгледано Решението за формирање на комисија/работно тело за процена на состојбата на парковските дрва и дрва на јавна површина и се донел заклучок како членови на комисијата /работното тело за процена на состојбата на парковските дрва и дрва на јавна површинада бидат именувани Лилјана Двојаковска – претседател;Васко Буровски – член; Маја Милошовска – член;Методи Ужевски – член , Јован Решковски – член додека Мишо Догазански – заменик  претседател; Ванчо Димовски –заменик  член; Зоран Нешкевски –  заменик член; Александар Лакалиски –заменик  член и Драган Ковачовски – заменик член.
Никој од советниците не се јави за збор, па се премина на гласање и со 14 гласа ЗА , НЕМА ПРОТИВ, НЕМА ОТСУТНИ, 1 ВОЗДРЖАН советниk е усвоено Предлог Решението за формирање на комисија/работно тело за процена на состојбата на парковските дрва и дрва на јавна површина.
(Советничката Маја Тушевска беше воздржана за време на гласањето на точка 6)
               
7.Предлог Измена на Програмата на Општина Берово од областа на образованието за 2026 година;

Претседателот на Советот, Владко Шахпаски отвори расправа по дадената точка.
Советничката Весна Ралповска, претседател на Комисијата за јавни дејности зеде збор и кажа дека точката е разгледана на комисија која била образложена од страна на Раководителот на Одделението за јавни дејности Биљана Марковска. Предлог Измена на Програмата на Општина Берово од областа на образованието за 2026 година се однесува на зголемување на планираните средства за субвенционирањето на средношколците запишани во прва година во ОСУ,,Ацо Русковски’’при што вкупниот износ предвиден во Програмата се зголемува од 350 000 денари на 450 000 денари.Односно советничката Весна Ралповска кажа дека во Програмата се додава нова ставка доделување на награди за ученици и наставници –ментори кои освоиле прво, второ или трето место на државни или меѓународни натпревари во тековната учебна година каде што е предвиден вкупен буџет од 250 000 денари.
Советничката Емилија Галабовска Биљарска зеде збор и изрази подршка за измената на програмата од причина што сепак се дава некоја сатисфакција на учениците што добиваат награди.Воедно, праша во однос на тоа што ланската година е избришана мерката за наградување на ученици со континуиран одличен успех дали сега има реакции од страна на тие ученици кои се надевале на подршка од општината а сега ја немаат.
Градоначалникот Петар Ружински се јави за збор и одговори на поставеното прашање од страна на советничката Емилија Галабовска Биљарска односно кажа дека има реакции од ученици од основното и средното образование со кои е разговарано заедно со Раководителот на Одделението за јавни дејности Биљана Марковска.Напомена дека е изнајдено решение како да ги наградат и дека на крајот на учебната година учениците со континуиран одличен успех од основното и средното образование ќе добијат соодветни награди и признанија.
Никој од советниците не се јави за збор, па се премина на гласање и со 15 гласа ЗА , НЕМА ПРОТИВ, НЕМА ОТСУТНИ, НЕМА ВОЗДРЖАНИ советници е усвоена Предлог Измената на Програмата на Општина Берово од областа на образованието за 2026 година.
8.Предлог Измена на Програма за активностите на општина Берово во областа на културата за 2025 година;
 Претседателот на Советот, Владко Шахпаски отвори расправа по дадената точка.
Советничката Весна Ралповска, претседател на Комисијата за јавни дејности зеде збор и образложи дека со предложените измени се предвидува проширување и збогатување на туристичката понуда на општината преку воведување нова манифестација во месец јули, која ќе опфати настапи на музички бендови, диџеи, тематски вечери и акустични изведби на јавни површини.За реализација на оваа манифестација се предвидени средства во износ од 200 000 денари.Советничката Весна Ралповска кажа дека се предлага и измена на буџетот на манифестацијата,,Етно плоштад фестивал’’при што средствата се зголемуваат од 3 000 000 денари на 3 700 000 денари, каде што со овие измени вкупниот износ на распределените средства во Програмата се зголемува од 7 075 000 денари на 7 975 000 денари.
Никој од советниците не се јави за збор, па се премина на гласање и со 15 гласа ЗА , НЕМА ПРОТИВ, НЕМА ОТСУТНИ, НЕМА ВОЗДРЖАНИ советници е усвоена Предлог Измена на Програма за активностите на општина Берово во областа на културата за 2025 година.
9.Предлог Правилник за начинот и посебните критериуми за доделување на парични награди за освоено место/награда на државен или меѓународен натпревар на ученици и ментори во ОСУ„Ацо Русковски“ – Берово, ООУ„Дедо Иљо Малешевски “ Берово и ООУ„Никола Петров Русински“ с. Русиново, Берово
Претседателот на Советот, Владко Шахпаски отвори расправа по дадената точка.
Советничката Весна Ралповска, претседател на Комисијата за јавни дејности зеде збор и образложи дека согласно Правилникот се утврдуваат критериумите и условите за доделување на парични награди за постигнати успеси на учениците и нивните ментори како и висината на паричните средства за освоено прво, второ и трето место односно награда.На комисијата се утврдила и потребната документација што треба да се достави за остварување на правото на парична награда.Комисијата немала забелешки во однос на Правилникот, предложи на Советот истиот да биде усвоен.
 Никој од советниците не се јави за збор, па се премина на гласање и со 15 гласа ЗА , НЕМА ПРОТИВ, НЕМА ОТСУТНИ, НЕМА ВОЗДРЖАНИ советници Предлог Правилник за начинот и посебните критериуми за доделување на парични награди за освоено место/награда на државен или меѓународен натпревар на ученици и ментори во ОСУ„Ацо Русковски“ – Берово, ООУ„Дедо Иљо Малешевски “ Берово и ООУ„Никола Петров Русински“ с. Русиново, Берово е усвоен.
10.Предлог Одлука за дополнување на Одлуката за продолжување на работно време на угостителски објекти за одредени туристички, културни и друг вид манифестации во општина Берово за 2026 година;
 Претседателот на Советот, Владко Шахпаски отвори расправа по дадената точка.
Советничката Весна Ралповска, претседател на Комисијата за јавни дејности зеде збор и даде образложение во однос на Предлог Одлука за дополнување на Одлуката за продолжување на работно време на угостителски објекти за одредени туристички, културни и друг вид манифестации во општина Берово за 2026 година која се однесува на дополнување на работното време на угостителските објекти во Општина Берово за 2026 година .Кажа дека на комисија е разговарано во однос на точката каде што со предложеното дополнување се предвидува продолжување на работното време на угостителските објекти за дополнителен еден час во денови кои претходно не биле опфатени со основната одлукa и тоа:30 и 31 мај како и 24,25 и 26 јули а со тоа угостителските објекти ќе можат да работат со продолжено работно време односно еден час подолго од законски утврденото работно време согласно Законот за угостителска дејност.
 Никој од советниците не се јави за збор, па се премина на гласање и со 15 гласа ЗА , НЕМА ПРОТИВ, НЕМА ОТСУТНИ, НЕМА ВОЗДРЖАНИ советници Предлог Одлуката за дополнување на Одлуката за продолжување на работно време на угостителски објекти за одредени туристички, културни и друг вид манифестации во општина Берово за 2026 година е усвоена.
11.Предлог измена и дополнување на Програмата за комунални дејности на Општина Берово за 2026 година;
 Претседателот на Советот, Владко Шахпаски отвори расправа по дадената точка.
Советникот Зоран Багашовски, претседател на Комисијата за урбанизам, комунални дејности и заштита на животната средина зеде збор и кажа дека Предлог измена и дополнување на Програмата за комунални дејности на Општина Берово за 2026 година е разгледана на комисија на кој бил присутен Раководителот на Одделението за комунални дејности и заштита на животната средина кој ја објаснил измената која се однесува на намалување на сумата за урбана опрема од 600 000 денари на 200 000 денари .  Во истата точка после алинеа 2 , се додава нова алинеа 3 која гласи „Набавка, изградба на фундамент и монтажа на јарболи“ со сума од 330.000,оо денари.Напомена дека местото кое се планира за нивно поставување е кај споменикот на македонските бранители и кај општинската зграда.Другата измена кажа дека се однесува  на Одведување на отпадни води сумата од „11.475.645, оо денари“ се менува и гласи „11.775.645,оо денари“ . Во истата точка после подточка 5, се додава нова подточка 6 која гласи „ Одржување и санација на канали, цевководи и шахти на мрежа за атмосферска канализација“ со сума од „300.000,оо денари“.
Никој од советниците не се јави за збор, па се премина на гласање и со 14 гласа ЗА , НЕМА ПРОТИВ, НЕМА ОТСУТНИ,1 ВОЗДРЖАН советник  Предлог измената и дополнувањето на Програмата за комунални дејности на Општина Берово за 2026 година е усвоена.
(Советничката Маја Тушевска беше воздржана за време на гласањето на точка 11)
12.Предлог измена и дополнување на Програмата за изградба, доизградба и реконструкција на локални патишта и улици во Општина Берово за 2026 година;
Претседателот на Советот, Владко Шахпаски отвори расправа по дадената точка.
Советникот Зоран Багашовски, претседател на Комисијата за урбанизам, комунални дејности и заштита на животната средина зеде збор и кажа дека Предлог измена и дополнување на Програмата за изградба, доизградба и реконструкција на локални патишта и улици во Општина Берово за 2026 година се однесува во подточка 1.2 Реконструкција и рехабилитација  на улици  сумата од 15.529.506,оо денари се менува и гласи 33.250.857,оо денари. Во истата подточка се додава нова алинеа која гласи „ Реконструкција со проширување на локален пат м.в. Ѓердови Воденици -влез во с.Русиново “  со сума од „17.721.351,оо денари. Во истата подточка се додава нова алинеа која гласи „Реконструкција на дел од улица „Дамјан Груев“ во с.Владимирово со сума од 718.418,оо денари.
Никој од советниците не се јави за збор, па се премина на гласање и со 15 гласа ЗА , НЕМА ПРОТИВ, НЕМА ОТСУТНИ, НЕМА ВОЗДРЖАНИ советници Предлог измена и дополнување на Програмата за изградба, доизградба и реконструкција на локални патишта и улици во Општина Берово за 2026 година е усвоена.
13.Предлог измена на Програма за одржување на јавна чистота на подрачјето на Општина Берово за 2026 година;
Претседателот на Советот, Владко Шахпаски отвори расправа по дадената точка.
Советникот Зоран Багашовски, претседател на Комисијата за урбанизам, комунални дејности и заштита на животната средина зеде збор и кажа дека Предлог измена на Програма за одржување на јавна чистота на подрачјето на Општина Берово за 2026 година е разгледана на комисија која е образложена од страна на Раководителот за комунални дејности и заштита на животната средина Ванчо Димовски.Раководителот кажал дека измената се врши во точка 4.Финансиски средства ставката „Ангажирање на 1 лице за собирање на ПЕТ отпад на територија на Општина Берово“ со сума од „200.000,оо“се брише и се додава нова ставка која гласи „Ангажирање на лица за вршење работа за јавна чистота во рок од 4 месеци (јуни – септември)“ со сума од 550.000,оо денари.Надополни дека вкупната сума од „3.850.000,оо“ се менува и гласи „4.200.000,оо“ денари.
Никој од советниците не се јави за збор, па се премина на гласање и со 15 гласа ЗА , НЕМА ПРОТИВ, НЕМА ОТСУТНИ, НЕМА ВОЗДРЖАНИ советници е усвоена Предлог измена на Програма за одржување на јавна чистота на подрачјето на Општина Берово за 2026 година.
14.Предлог измена и дополнување на Програма за активностите на Општина Берово за заштита и спасување за 2026 година
Претседателот на Советот, Владко Шахпаски отвори расправа по дадената точка.
Советничката Тања Шенковска, претседател на Комисијата за општествени дејности зеде збор  и објасни дека измената на  Програмата за активностите на Општина Берово за заштита и спасување за 2026 година се врши во точка 4. финансирање под точка А) Противпожарна заштита и зајакнување на доброволна противпожарна организација и други активности за заштита и спасување.
 Во  Приходи под број 1 Буџет на Општина Берово се додааваат 251.000,00 денари со што сумата се менува на 551.000,00 денари и Финансирање под точка Б)  Спроведување на друга обука и мерки за заштита и спасување на населението и материјалните добра за побезбедна општина  во  расходи под број 11 се додава нова ставка Ангажирање на 2 сезонски пожарникари за шумски пожари во рок од 5 месеци во 2026 година со сума од 251.000,00 денари.
 Никој од советниците не се јави за збор, па се премина на гласање и со 15 гласа ЗА , НЕМА ПРОТИВ, НЕМА ОТСУТНИ, НЕМА ВОЗДРЖАНИ советници е усвоена Предлог измена и дополнување на Програма за активностите на Општина Берово за заштита и спасување за 2026 година .
15.Измена на З  А  К  Л  У  Ч  О  К за одобрување на План на програми за развој на Општина Берово;
Претседателот на Советот, Владко Шахпаски отвори расправа по дадената точка.
Советничката Емилија Пачемска, претседател на Комисијата за финансирање, буџет и локален економски развој зеде збор и кажа дека Измената  на З  А  К  Л  У  Ч  О  К ОТ за одобрување на План на програми за развој на Општина Берово е образложена од страна на Раководителот на Одделението за финански прашања Звонко Пекевски кој ја образложил односно истакнал дека истата се однесува на распределбата на средствата за изградба на Мултифункционална сала во склоп на Дом на културата ,,Димитар Беровски’’ Берово односно претходно усвоениот Образец со архивски број 14-3561/3 од 25.12.2025 година се менува со Образец со архивски број 09-1909/1 од 11.05.2026 година.Во образложението Звонко Пекевски појаснил дека од вкупно 115 274 195 денари колку што изнесува вредноста на проектот во 2026 година од Министерството ќе бидат трансферирани 54 249 063 денари, во 2027 година 51 025 132 денари, а во 2028 година 10 000 000 денари. Општина Берово исто така ќе учествува во изградбата со сопствено учество од 24 859 970 денари, од кои во 2027 година ќе бидат потрошени 14 859 970 денари а во 2028 година 10 000 000 денари.
 Никој од советниците не се јави за збор, па се премина на гласање и со 15 гласа ЗА , НЕМА ПРОТИВ, НЕМА ОТСУТНИ, НЕМА ВОЗДРЖАНИ советници Измената  на З  А  К  Л  У  Ч  О  К О Т за одобрување на План на програми за развој на Општина Берово е усвоена.
16. Предлог Одлука за измена и дополнување на Буџетот на Општина Берово за 2026 година;
Претседателот на Советот, Владко Шахпаски отвори расправа по дадената точка.
Советничката Емилија Пачемска, претседател на Комисијата за финансирање, буџет и локален економски развој зеде збор и кажа дека Предлог Одлука за измена и дополнување на Буџетот на Општина Берово за 2026 година во Општиот дел може да се забележи дека вкупните приходи од 483 915 773 денари и вкупните расходи од 508 058 000 денари и дефицит од 24 142 227 денари кои се пренесуваат како вишок кој останал и поради распределба на овие средства се прави ребаланс односно прераспределба на овие средства по програми и ставки.Раководителот на Одделението за финансиски прашања, Звонко Пекевски бил присутен на комисија каде што го објаснил Ребалансот односно каде точно се распределени средствата по ставки и програми. Напомена дека дел од средствата се распределени  на проектите за краците на улицата 15ти Корпус  и Оградување и партнерно уредување на дел од локалниот пат на Црвен брег се одделени средства за изработка на проекти за улично осветлување, за уредување  и поставување на урбана опрема во Двориште, на Беровско езеро во село Будинарци како и поставување на јарболи кај Основен суд и зградата на Општина Берово.Кажа дека се одделени средства за организација на Етно фестивалот и за организирање на настан по повод завршувањето на учебната 2025-2026 година за учениците,како и за учениците кои оваа учебна година успешно учествувале на натпревари.Напомена дека се зголемени средствата на Ј2 Програмата за одведување и прочистување на отпадни води.На комисијата немало никакви завелешки предложи на советниците точката да биде изгласана.
Никој од советниците не се јави за збор, па се премина на гласање и со 14 гласа ЗА , НЕМА ПРОТИВ, НЕМА ОТСУТНИ, 1 ВОЗДРЖАН советник Предлог Одлуката  за измена и дополнување на Буџетот на Општина Берово за 2026 година е усвоена.
(Советничката Маја Тушевска беше воздржана за време на гласањето на точка 16)
17.Предлог измена и дополнување на Одлуката за извршување на Буџетот на Општина Берово за 2026 година;
Претседателот на Советот, Владко Шахпаски отвори расправа по дадената точка.
Советничката Емилија Пачемска,претседател на Комисијата за финансирање, буџет и локален економски развој зеде збор и кажа дека предлог измената и дополнувањето на Одлуката за извршување на Буџетот на Општина Берово за 2026 година е разгледана на комисија на која бил присутен и Раководителот на Одделението за финансиски прашања кој истата ја образложил, а измената се однесува на измени кои се направени по насоки на Министерството за финансии.Кажа дека промените се однесуваат на член 14 и член 15 од Одлуката донесена на 25.12.2025година.На комисијата немало никакви забелешки предложи на Советот истата да биде усвоена.
 Никој од советниците не се јави за збор, па се премина на гласање и со 14 гласа ЗА , НЕМА ПРОТИВ, НЕМА ОТСУТНИ, 1 ВОЗДРЖАН советник  Предлог измената и дополнувањето на Одлуката за извршување на Буџетот на Општина Берово за 2026 година е усвоена.
(Советничката Маја Тушевска беше воздржана за време на гласањето на точка 17 од дневниот ред.
18.Предлог О Д Л У К А за резервирани средства за експропријација во Буџетот на Општина Берово за 2026 година;
Претседателот на Советот, Владко Шахпаски отвори расправа по дадената точка.
Советничката Емилија Пачемска, претседател на Комисијата за финансирање, буџет и локален економски развој зеде збор и кажа дека на комисијата била разгледана Предлог Одлуката за резервирани средства за експропријација во Буџетот на Општина Берово за 2026 година која била објаснета од страна на Раководителот на Одделението за финансиски прашања Звонко Пекевски.Објасни дека во буџетската програма ФА0-Уредување на градежно земјиште, поставка 485 420 за одземен имот буџетирани се средства во висина од 1 500 000 денари односно зголемени се средства за 300 000 денари и дека истите можат да се користат за експропијација на недвижен имот за реализација на проекти од јавен карактер.Во однос на точката немало никакви забелешки, предложи на комисијата истата да биде изгласана.
 Никој од советниците не се јави за збор, па се премина на гласање и со 14 гласа ЗА , НЕМА ПРОТИВ, НЕМА ОТСУТНИ, 1 ВОЗДРЖАН  советник  Предлог О Д Л У К А Т А за резервирани средства за експропријација во Буџетот на Општина Берово за 2026 година.
(Советничката Маја Тушевска беше воздржана за време на гласањето на точка 18 од дневниот ред).
19.Предлог ОДЛУКА за Донесување на  „Измена и дополна на УПВНМ за Беровско езеро“,  на дел од Урбан блок 2, Општина Берово;
 Претседателот на Советот, Владко Шахпаски отвори расправа по дадената точка.
Советникот Зоран Багашовски, претседател на Комисијата за урбанизам, комунални дејности и заштита на животната средина зеде збор  и кажа дека точката е разгледана на комисија и истата е образложена од страна на Раководителот на Одделението за урбанизам Мишо Догазански на која немало никакви забелешки. Надополни дека одлуката се однесува на Измена и дополна на УПВНМ за туристичка населба Беровско езеро“ - дел од урбан блок 2, плански опфат помеѓу: ул. „Новопланирана 10“,ул. „Новопланирана 11“ и ул. „Новопланирана 12“, Општина Берово со плански опфат изработен од „УРБАН ГИС“ ДООЕЛ Куманово.
Советничката Емилија Галабовска Биљарска зеде збор и даде забелешка во однос на точката односно дека Одлуката ја има како наратаив но во самата одлука е наведено дека истата е изработена според текстуалниот дел на планот кој го нема во прилог и графичките прикази кои се составен дел на планот.Исто така кажа дека и во член 4 е наведен советот како доносител на планот па според тоа побара истиот план да биде доставен до советот самите советници да го погледнат.
Раководителот на Одделението за урбанизам Мишо Догазански зеде збор и кажа дека измената се однесува на урбанистичкиот план на дел меѓу улица 10,11,12 која површина е определена меѓу улиците а била со намена за хотелски комплекс со викенд куќи па наместо хотелски комплекс со викенд куќи сега се предвидува градба само со намена А4 градба на викенд куќи на мали градежни парцели.
Никој од советниците не се јави за збор, па се премина на гласање и со 15 гласа ЗА , НЕМА ПРОТИВ, НЕМА ОТСУТНИ, НЕМА ВОЗДРЖАНИ советници Предлог ОДЛУКА ТА за Донесување на  „Измена и дополна на УПВНМ за Беровско езеро“,  на дел од Урбан блок 2, Општина Берово е усвоена.
(Раководителот на Одделението за урбанизам Мишо Догазански беше поканет на 11-та Седница да даде образложение во врска со точка 19 од дневниот ред, воедно достави скица од претходната намена и сегашната измена УПВНМ  за Беровско езеро на дел од Урбан блок 2, Општина Берово).
20.Предлог Одлука за почеток на изработка на УП со намена А4 Викенд куќи за Времено сместување - ОЛИВЕР РАДИЧЕВСКИ Скопје;
Претседателот на Советот, Владко Шахпаски отвори расправа по дадената точка.
 Советникот Зоран Багашовски,претседател на Комисијата за урбанизам, комунални дејности и заштита на животната средина зеде збор и кажа дека со  оваа одлука се прифаќа иницијативата за изработка на Урбанистички Проект вон опфат на Урбанистички план, со намена А4 - Времено сместување во Викенд куќи, на КП 4418, КО Берово вон-град, Општина Берово, што е надвор од планскиот опфат на ГУП на Берово поднесена од барателот Оливер Радичевски од Скопје.На комисијата немало забелешки и истата предложи на Советот да биде усвоена.
 Никој од советниците не се јави за збор, па се премина на гласање и со 15 гласа ЗА , НЕМА ПРОТИВ, НЕМА ОТСУТНИ, НЕМА ВОЗДРЖАНИ советници Предлог Одлуката за почеток на изработка на УП со намена А4 Викенд куќи за Времено сместување - ОЛИВЕР РАДИЧЕВСКИ Скопје е усвоена.
21.Предлог Одлука за почеток на изработка на УП со намена А4-3 Викенд куќи со најмногу 3 станбени единици во локалитет Абланица - ГАБРИЕЛА МЛАДЕНОВСКА ПЕШОВСКА и ВЛАДИМИР ПЕШОВСКИ од Скопје;
Претседателот на Советот, Владко Шахпаски отвори расправа по дадената точка.
Советникот Зоран Багашовски, претседател на Комисијата за урбанизам, комунални дејности и заштита на животната средина зеде збор и даде објаснување во однос на точката која била разгледана на комисија на која немало никакви забелешки. Односно кажа дека со оваа одлука се прифаќа иницијативата  за изработка на УП со намена А4-3 Викенд куќи со најмногу 3 станбени единици во локалитет Абланица поднесена од Габриела Младеновска Пешовска и Владимир Пешовски од Скопје.
 Никој од советниците не се јави за збор, па се премина на гласање и со 15 гласа ЗА , НЕМА ПРОТИВ, НЕМА ОТСУТНИ, НЕМА ВОЗДРЖАНИ советници е усвоена Предлог Одлуката за почеток на изработка на УП со намена А4-3 Викенд куќи со најмногу 3 станбени единици во локалитет Абланица - ГАБРИЕЛА МЛАДЕНОВСКА ПЕШОВСКА и ВЛАДИМИР ПЕШОВСКИ од Скопје.
22.Предлог Одлука за почеток на изработка на УП за инфраструктура E1.8 – Водови за пренос на електрична енергија - Каблирање на дел од 10(20) кV кабелски вод „Села 2“, делница од отцепен столб за ТЦ 10/0,4 kV Малеш Енергија до отцеп за село Смојмирово, Општина Берово;
Претседателот на Советот, Владко Шахпаски отвори расправа по дадената точка.
Советникот Зоран Багашовски, претседател на Комисијата за урбанизам, комунални дејности и заштита на животната средина зеде збор и кажа дека и оваа точка како и претходната е разгледана на комисија и образложена од страна на Раководителот на Одделението за урбанизам,Мишо Догазански.Кажа дека со оваа одлука се прифаќа иницијативата  за изработка на УП за инфраструктура E1.8 – Водови за пренос на електрична енергија - Каблирање на дел од 10(20) кV кабелски вод „Села 2“, делница од отцепен столб за ТЦ 10/0,4 kV Малеш Енергија до отцеп за село Смојмирово, Општина Берово поднесена од страна на ЕВН Македонија АД Скопје.
Никој од советниците не се јави за збор, па се премина на гласање и со 15 гласа ЗА , НЕМА ПРОТИВ, НЕМА ОТСУТНИ, НЕМА ВОЗДРЖАНИ советници е усвоена Предлог Одлуката  за почеток на изработка на УП за инфраструктура E1.8 – Водови за пренос на електрична енергија - Каблирање на дел од 10(20) кV кабелски вод „Села 2“, делница од отцепен столб за ТЦ 10/0,4 kV Малеш Енергија до отцеп за село Смојмирово, Општина Берово.
23.Р Е Ш Е Н И Е за формирање Локален Совет за млади на Општина Берово
 Претседателот на Советот, Владко Шахпаски отвори расправа по дадената точка.
Претседателот на Советот, Владко Шахпаски зеде збор и даде објаснување во однос на  Решението за формирање Локален Совет за млади на Општина Берово односно дека како членови се предлагаат Иван Стојановски - член, Ана Шоповска -  член, Евгенија Тушевска -  член, Павел Монев – член и Лилјана Ајтовска – член.
Никој од советниците не се јави за збор, па се премина на гласање и со 15 гласа ЗА , НЕМА ПРОТИВ, НЕМА ОТСУТНИ, НЕМА ВОЗДРЖАНИ советници е усвоено Р Е Ш Е Н И Е  за формирање Локален Совет за млади на Општина Берово.
24.О Д Л У К А за субвенционирање на ЈПКР “Услуга” Берово
Претседателот на Советот, Владко Шахпаски отвори расправа по дадената точка.
Претседателот на Совет, Владко Шахпаски зеде збор и појасни во однос на Одлуката  за субвенционирање на ЈПКР “Услуга” Берово , истата претходно е објаснета и  од страна на  Градоначалникот Петар Ружински.Кажа дека со оваа одлука Советот на Општина Берово одобрува субвенционирање на ЈПКР “Услуга” Берово, во износ од 100.000  денари за набавка на стабилизатор за напон за пумпна станица за вода за пиење на Беровско Езеро.
Никој од советниците не се јави за збор, па се премина на гласање и со 13 гласа ЗА , НЕМА ПРОТИВ, 2 ОТСУТНИ, НЕМА ВОЗДРЖАНИ советници е усвоена О Д Л У К АТА  за субвенционирање на ЈПКР “Услуга” Берово.
(Советникот Игорчо Жежовски беше отсутен за време на гласањето на точка 24).
25.Советнички иницијативи и прашања
На 11-тата Седница на Советот на Општина Берово под точка советнички иницијативи и прашања  беа поднесени советнички иницијативи од страна на советниците.
1.Советничка иницијатива за реставрирање на Кајакарскиот дом и формирање Кајакарски клуб во Општина Берово поднесена од страна на советничката Маја Тушевска претставник на советничката група на Левица.
2.Советничка иницијатива  за Кампинг зона на Беровско езеро поднесена од страна на советничката Маја Тушевска претставник на советничката група на Левица.
3.Советничка иницијатива  за покренување постапка за изготвување  на нов ГУП (Генерален Урбанистички план на Општина Берово) поднесена од советничката Емилија Галабовска Биљарска од страна на советничката група на СДСМ .
Покрај советнички иницијативи на Седницата беа поставени и неколку советнички прашања од страна на советничката Лилјана Бојчовски на кои писмено ќе и биде одговорено од страна на службите на Општина Берово, а истите се однесуваат за објектот т.е. Поштата која се наоѓа  во село Ратево позади Домот на културата и е во непосредна близина на детското игралиште кое претставува потенцијална опасност по здравјето и безбедноста на децата .
1.Дали Општина Берово има информации за сопственоста и статутот на објектот?
2.Дали е предвидено расчистување, обезбедување или пренамена на објектот?
3.Кои мерки би се преземале за заштита на безбедноста на децата кои секојдневно го користат блиското игралиште?


26.Барања од институции и граѓани
1.Барање од Данче Јанковска
На 11-та Седница на Совет на Општина Берово одржана на ден 14.05.2026 година, под точка Барања од институции и граѓани, разгледано е барањето, примено со архивски Бр.09-1602/1 од 17.04.2026 година и е донесен следниот:З А К Л У Ч О К Барањето на Данче Јанковска од Берово, за вклучување во работата на Локалниот совет за превенција на Општина Берово, СЕ ОДОБРУВА.Се задолжуваат службите при Општина Берово да подготват Дополнување на Одлуката за формирање на локалниот совет за превенција на Општина Берово и истата да ја стават како точка на дневен ред на првата наредна седница на Совет на Општина Берово.Примерок од Заклучокот да се достави до подносителот на барањето.
2.Барање од Винко Смокварски
На 11-та Седница на Совет на Општина Берово одржана на ден 14.05.2026 година, под точка Барања од институции и граѓани, разгледано е барањето, примено со архивски Бр.09-1468/1 од 02.04.2026 година и е донесен следниот:З А К Л У Ч О К барањето  е непотполно, од причина што истото нема прилог сметка на струја за броилото за кое се бара ослободување, ниту е наведена катастерската парцела на која се наоѓа објектот.Советот на Општина Берово врз основа на Законот за комуналните такси („Службен весник на Република Македонија“ бр.61/04.....23/2016 и „Службен весник на Република Северна Македонија“ бр. 151/21) и Законот за локалната самоуправа, донесува О Д Л У К А за утврдување на потреба од наплата на комунална такса за јавно осветлување во населените места на територијата на Општина Берово, каде што има воспоставено мрежа на улично осветлување и истите ги доставува до трговското друштво надлежно за дистрибуција на електрична енергија, за понатаму да може да врши наплата по тој основ.Доколку Општина Берово нема донесено О Д Л У К А за утврдување на потреба од наплата на комунална такса за јавно осветлување во населеното место, односно месноста каде се наоѓа објектот, потребно е да се обратат до трговското друштво надлежно за дистрибуција на електрична енергија, за утврдување на основот по кој се врши наплатата.
3. Барање од Снежана Ласкова
На 11-та Седница на Совет на Општина Берово одржана на ден 14.05.2026 година, под точка Барања од институции и граѓани, разгледано е барањето, примено со архивски Бр.09-1397/1 од 31.03.2026 година и е донесен следниот:З А К Л У Ч О К Советот на Општина Берово врз основа на Законот за комуналните такси („Службен весник на Република Македонија“ бр.61/04.....23/2016 и „Службен весник на Република Северна Македонија“ бр. 151/21) и Законот за локалната самоуправа, донесува О Д Л У К А за утврдување на потреба од наплата на комунална такса за јавно осветлување во населените места на територијата на Општина Берово, каде што има воспоставено мрежа на улично осветлување и истите ги доставува до трговското друштво надлежно за дистрибуција на електрична енергија, за понатаму да може да врши наплата по тој основ.Општина Берово нема донесено О Д Л У К А за утврдување на потреба од наплата на комунална такса за јавно осветлување во месноста каде се наоѓа објектот, па од тие причини потребно е да се обратат до трговското друштво надлежно за дистрибуција на електрична енергија, за утврдување на основот по кој Ви се врши наплатата.
4.Барање од Ѓорѓи Крамарски
На 11-та Седница на Совет на Општина Берово одржана на ден 14.05.2026 година, под точка Барања од институции и граѓани, разгледано е барањето, примено со архивски Бр.09-1871/1 од 11.05.2026 година и е донесен следниот:З А К Л У Ч О К Советот на Општина Берово врз основа на Законот за комуналните такси („Службен весник на Република Македонија“ бр.61/04.....23/2016 и „Службен весник на Република Северна Македонија“ бр. 151/21) и Законот за локалната самоуправа, донесува О Д Л У К А за утврдување на потреба од наплата на комунална такса за јавно осветлување во населените места на територијата на Општина Берово, каде што има воспоставено мрежа на улично осветлување и истите ги доставува до трговското друштво надлежно за дистрибуција на електрична енергија, за понатаму да може да врши наплата по тој основ.Доколку Општина Берово нема донесено О Д Л У К А за утврдување на потреба од наплата на комунална такса за јавно осветлување во месноста каде се наоѓа објектот, потребно е да се обратат до трговското друштво надлежно за дистрибуција на електрична енергија, за утврдување на основот по кој  се врши наплатата.
5.Барање од  ЈПКР “Услуга” Берово
На 11-та Седница на Совет на Општина Берово одржана на ден 14.05.2026 година, под точка Барања од институции и граѓани, разгледано е барањето, примено со архивски Бр.09-1779/1 од 04.05.2026 година и е донесен следниот: З А К Л У Ч О К Советот на Општина Берово во моментот нема предвидено средства во Буџетот на Општина Берово за таа намена. На оваа седница, со Одлука за субвенцинирање на ЈПКР Услуга Берово одобрено е субвенционирање на ЈПКР “Услуга” Берово, во износ од 100.000,00 денари за набавка на стабилизатор за напон за пумпна станица за вода за пиење на Беровско Езеро и со тоа средствата во Програма А0 ставка 461- Субвенции за јавни претпријатија, потставка 461130- Субвенции за јавни комунални претпријатија се истрошени.
6.Барање од Лазар Каров
На 11-та Седница на Совет на Општина Берово одржана на ден 14.05.2026 година, под точка Барања од институции и граѓани, разгледано е барањето, примено со архивски Бр.09-1738/1 од 29.04.2026 година и е донесен следниот: З А К Л У Ч О К Барањето на Лазар Каров, за поддршка на хуманитарен проект НЕ СЕ ОДОБРУВА, од причина што во моментот во Буџетот на Општина Берово нема расположливи средства за таа намена.Примерна цел и поддршка на Советот на Општина Берово во моментот е поддршка на локалната заедница и средствата од Буџетот на Општина Берово се реализираат за таа намена.
7.Барање од Претседател на СП на НСП – Берово Игор Мирчовски
На 11-та Седница на Совет на Општина Берово одржана на ден 14.05.2026 година, под точка Барања од институции и граѓани, разгледана е Предлог иницијативата за воведување на годишна општинска награда за особени заслуги во областа на безбедноста и заштитата, примена со архивски Бр.08-1025/2 од 24.04.2026 година и е донесен следниот:З А К Л У Ч О К Советот на Општината ја разгледа Предлог иницијативата за воведување на годишна општинска награда за особени заслуги во областа на безбедноста и заштитата, поднесена од страна на  Претседател на СП на НСП – Берово и ја прифаќа во делот на доделување плакети и благодарници како форма на јавно признание за особени заслуги во областа на безбедноста и заштитата.Признанијата, односно благодарниците ќе се доделуваат по повод 23 Август – Денот на Општината, заедно со останатите општински признанија што се доделуваат во различни области од јавниот и општествениот живот.Советот ја охрабрува и поддржува активната улога на синдикатот, кој секоја година, најдоцна до средината на месец јуни, ќе може да предлага лица за кои смета дека со својот труд, професионалност и придонес заслужуваат признание. Предлозите ќе бидат проследени до Комисијата за одбележување на празници и доделување на награди и признанија на Советот на Општина Берово, која одлучува за тоа на кој треба да му биде врачена благодарница, односно признание.Во однос на финансиски средства, во моментов во Буџетот на Општина Берово не се предвидени средства за доделување парична награда, туку признанието ќе има свечен и почесен карактер преку доделување плакети, благодарници и јавна промоција на заслужните лица.
8.Барање од Општински комунален инспектор
На 11-та Седница на Совет на Општина Берово одржана на ден 14.05.2026 година, под точка Барања од институции и граѓани, разгледано е Известувањето од Државниот Комунален инспектор примено со архивски Бр.09-1027/4 од 31.03.2026 година и е донесен следниот:З А К Л У Ч О К Известувањето од Државниот Комунален инспектор примено во Општина Берово со архивски Бр.09-1027/4 од 31.03.2026 година, да се проследи до Општинскиот комунален инспектор, за истиот да постапи согласно своите законски надлежности и за преземените дејствија, писмено да го извести Советот на Општина Берово.
9.Барање од ООУ “Никола Петров Русински” с.Русиново, Берово
На 11-та Седница на Совет на Општина Берово одржана на ден 14.05.2026 година, под точка Барања од институции и граѓани, разгледано е барањето, примено со архивски Бр.09-1982/1 од 12.05.2026 година и е донесен следниот:З А К Л У Ч О К Советот на Општина Берово ДАВА СОГЛАСНОСТ, за користење на спортските терени, без надоместок,  од страна на Здружението “Света Троица Русинска” Русиново, за организација на тридневен вечерен турнир во мал фудбал  на ден 28,29 и 31 мај 2026 година.
10.Барање од Џуниор Ачивмент
На 11-та Седница на Совет на Општина Берово одржана на ден 14.05.2026 година, под точка Барања од институции и граѓани, разгледано е барањето, примено со архивски Бр.09-1847/1 од 08.05.2026 година и е донесен следниот:З А К Л У Ч О К Советот ја поздравува работата на Џуниор Ачивмент и сите активности што ги реализираат во насока на развојот на младите, претприемништвото и образованието. Воедно, ја изразува поддршката за заложбите и значењето на програмите што ги спроведуваат. Сепак, ги  информира дека во моментот не се предвидени средства во Буџетот на општината за оваа намена, поради што не е во можност позитивно да одговорат на барањето.Советот им посакува успешна реализација за идните активности и проекти.
11.Барање од ОСУ„Ацо Русковски“ Берово
На ОСУ„Ацо Русковски“ Берово’’ се доделуваат 25.000 (дваесет и пет илјади) денари финансиска поддршка за покривање на трошоците за озвучување и осветлување на денот на Матурска прослава на матурантите.
12.Барање од Здружение на граѓани ,,Света Троица Русинска‘’во Русиново
На Здружение на граѓани ,,Света Троица Русинска‘’во Русиново му се доделуваат 30.000,оо денари (триесет илјади денари), финансиска парична помош  за реализација и организација на прославата по повод Света Троица Русинска, Русиново.
13.Барање на Маријана Аксој
На Маријана Аксој со адреса на живеење ул.15-ти Корпус бр.22 Берово се доделуваат 5.000,оо денари (пет илјади денари), еднократна финансиска парична помош ,поради незавидна финансиска положба.
14.Барање од Звонко Ролевски
На Звонко Ролевски со адреса на живеење ул.Леонидова-4 му се доделуваат  10.000,оо денари (десет илјади денари), еднократна финансиска парична помош, поради незавидна финансиска положба.
15.Барање од Сашко Пехчевски
 На Сашко Пехчевски со адреса на живеење ул.29-ти  Ноември бр.32 Берово му се доделуваат 5.000,оо денари (пет илјади  денари), еднократна финансиска парична помош, поради незавидна финансиска положба.
16.Барање од Томислав Цоцовски
На Томислав Цоцовски  ,со адреса на живеење ул.23-ти Август бр.53 Берово се доделуваат 10.000,оо денари (десет илјади денари), еднократна финансиска парична помош за болничко лекување.
17.Барање од ФК Напредок 2025 Пехчево
На ФК Напредок 2025 Пехчево му се доделуваат 6.000  денари (шест илјади денари), финансиска парична помош за организација на меѓународен турнир во мал фудбал за генерации од 2014,2015,2016 и 2017 година.
18.Барање од Здружението Владимерски Илинденски Средби с.Владимирово
На Здружението Владимерски Илинденски Средби с.Владимирово му се доделуваат 200.000 денари (двесте илјади денари), финансиска парична помош за организација на ,,Фолк фест Владимирово’’
Задолжение од Советот на Општина Берово до вработените на Општина Берово
На 11-та Седница на Совет на Општина Берово одржана на ден 14.05.2026 година, е донесен следниот:З А К Л У Ч О К  Се задолжуваат вработените во Општина Берово, при подготовката и доставувањето на материјалите за седниците на Советот, да обрнат особено внимание на точноста и целосноста на податоците, како и на отстранување на техничките недостатоци. Имено, во изминатиот период, непосредно пред одржување на седниците, во повеќе наврати се доставувани корегирани верзии на материјалите, што остава впечаток на недоволна професионалност и несоодветна подготвеност во работењето.
 
Точките на дневен ред се исцрпени и седницата е завршена во 9 часот и 40 минути.
На крајот од седницата Претседателот  на Совет на Општина Берово,Владко Шахпаски  се заблагодари на советниците за присуството.
Усвоен со                                                                                                                                                               Бр.09-2655/1                                                                                                                             18.06.2026година                                                                                                                                                    Берово
 
Записничар                                                                                                             Претседател на Совет   Данче Василевска                                                                                                      Владко Шахпаски ______________                          М.П.                                                                         _________________    (потпис)                                                                                                                            (потпис)

